All Star Game: Τα ρεκόρ που διέλυσε ο Γιάννης Αντετοκούνμπο - Onsports.gr\nOnsports Team\t20 Φεβρουαρίου 2017, 10:17\nΙστορική ήταν η παρουσία του Έλληνα σούπερ σταρ στην μεγαλύτερη γιορτή του NBA.\nΟ Γιάννης Αντετοκούνμπο έκανε την παρθενική του εμφάνιση σε All Star Game και σημείωσε 30 πόντους, σημειώνοντας παράλληλα μερικά ρεκόρ, κάτι που αφήνει πολλές υποσχέσεις για το μέλλον.\nΣυγκεκριμένα, ο Έλληνας άσος ευστόχησε σε 14 σουτ και είναι τα περισσότερα στα οποία έχει ευστοχήσει παίκτης που έκανε το ντεμπούτο του στην διοργάνωση. Παράλληλα, η συγκεκριμένη επίδοση αποτελεί και νέο ρεκόρ, μια και είναι τα περισσότερα που έχει σημειώσει Ευρωπαίος παίκτης σε όλα τα All Star Games.\nΑκόμα, οι 30 πόντοι που σημείωσε, είναι η δεύτερη καλύτερη επίδοση στην ιστορία για παίκτη που έκανε ντεμπούτο, καθώς 34 είχε πετύχει ο Τομ Τσάμπερς το 1987 όταν είχε αναδειχθεί και MVP, ενώ παράλληλα είναι ρεκόρ πόντων για παίκτη των Μιλγουόκι Μπακς στον θεσμό. Μάλιστα, οι 30 πόντοι του Γιάννη Αντετοκούνμπο είναι η καλύτερη επίδοση που έχει κάνει ποτέ Ευρωπαίος σε All Star Game.\nΑπό εκεί και πέρα, οι 30 πόντοι του Giannis είναι η 25η καλύτερη επίδοση στην διοργάνωση και στην ίδια… κατηγορία είναι μερικά δυνατά ονόματα του NBA και συγκεκριμένα οι Carmelo Anthony, Kevin Durant, Julius Erving, Walt Frazier, LeBron James, Michael Jordan, Bon McAddo, Isiah Thomas.\nΤέλος, ο «Greak Freak» βρίσκεται στην 4η θέση των σκόρερ όλων των εποχών στην ιστορία μεταξύ των Ευρωπαίων. Πρώτος είναι ο Ντιρκ Νοβίτσκι με 113 πόντους, ακολουθεί ο Πάου Γκασόλ με 63, ο Τόνι Πάρκερ με 53 και από κάτω από τον Έλληνα άσο είναι κατά σειρά ο Ντέτλεφ Σρεμπφ (23), Πέτζα Στογιάκοβιτς (21), Μαρκ Γκασόλ (20), Γιόακιμ Νόα (16), Ζιντρούνας Ιλγκάουσκας (12), Ρικ Σμιτς (10), Λουόν Ντενγκ (10), Μεχμέτ Οκούρ (4), Αντρέι Κιριλένκο (2).\nΜαγικά από Γιάννη Αντετοκούνμπο στο All Star Game 2017\n21 λεπτά πριν ΑΟ Πόρος: Έστειλε έγγραφο συμμετοχής στη Γ’ Εθνική\n50 λεπτά πριν Επίδομα ανεργίας: Πώς θα καταβληθεί η δίμηνη παράταση στους δικαιούχους


Για να φανούν τα… πλεονάσματα και ο προϋπολογισμός του επόμενου έτους, έρχονται αυτά που όλο «διαψεύδονται» – Meganisi News\nΒαθύ «χέρι» σε άδειες τσέπες βάζει με τον (προσωρινό) προϋπολογισμό για το 2014 η κυβέρνηση: κοντά 13 δισ. (έναντι 11,5) προσδοκά να εισπράξει από τον φόρο εισοδήματος, κοντά 4 δισ. (από 2,8 δισ.) από τον φόρο ακινήτων, ενώ μειώνει κατά 3,14 δισ. τις δαπάνες για τις στοιχειώδεις κοινωνικές πρόνοιες (ασφάλιση-υγεία) και κατά 443 εκατ. τις καταναλωτικές δαπάνες.«Η χώρα παραμένει βαθιά μέσα στην “παγίδα χρέους”», το σχόλιο του Ευκλ. Τσακαλώτου.\nΠροϋπολογισμός λιτότητας και στόχευσης των αδυνάμων κατέθεσε χθες ο υπουργός Οικονομικών, με τον οποίο οι έλληνες φορολογούμενοι καλούνται να σηκώσουν επιπλέον βάρος 6 δισεκατομμυρίων προκειμένου να «επιτευχθεί» πρωτογενές πλεόνασμα 3 δισ. ευρώ.\nΟι εισπράξεις από τον φόρο εισοδήματος εμφανίζονται αυξημένες κατά 1,3 δισ. ευρώ (αύξηση 11.5%), από τον φόρο περιουσίας (και ιδίως τον νέο φόρο στα ακίνητα) κατά 1,1 δισ. ευρώ (41,5%), ενώ προβλέπονται δραστικές περικοπές σε κρίσιμα υπουργεία Ειδικότερα, οι δαπάνες του Υπ. Εργασίας & Κοινωνικής Ασφάλισης θα μειωθούν κατά 1,2 δισ. ευρώ, του Υπ. Υγείας κατά 1 δισ. ευρώ και του Υπ. Παιδείας κατά 300 εκατ. ευρώ – πάνω από το 80% των περικοπών προέρχεται από αυτά τα 3 Υπουργεία. «Με άλλα λόγια, τα υπολείμματα του κοινωνικού κράτους θυσιάζονται στον βωμό της δημοσιονομικής προσαρμογής», …\nTags: ΑΝΕΡΓΙΑ, ΑΠΟΛΥΣΕΙΣ, ΑΥΞΗΣΗ, ΜΕΙΩΣΕΙΣ, ΜΙΣΘΟΙ, ΝΕΟΣ ΠΡΟΫΠΟΛΟΓΙΣΜΟΣ, ΠΛΕΟΝΑΣΜΑΤΑ, ΣΥΝΤΑΞΕΙΣ, ΦΟΡΟΙ, ΦΟΡΟΛΟΓΙΑ\nΔεν σταματούν. Συνεχίζουν ακάθεκτοι! Απολύσεις, μειώσεις μισθών, πώληση κρατικής περιουσίας …\nΕΠΙΚΑΙΡΟΤΗΤΑ 22 Δεκεμβρίου 2013 1\nΤο 4% συνεχίζει να κουνάει το δάχτυλο στον Ελληνικό λαό… Πρωτοφανής επίθεση Βενιζέλου σε Τσίπρα- ΣΥΡΙΖΑ\nΤσογλάνια και Φασίστες! Σοβαρό επεισόδιο και με Χρυσοχοϊδη Πιο σκληρές εκφράσεις από ποτέ χρησιμοποίησε ο Ευ. Βενιζέλος κατά την ομιλία […]


DWTS: Η Ντορέττα Παπαδημητρίου επιστρέψει στον τόπο του «εγκλήματος»! Οι εντατικές πρόβες για το σόου χορού! - Ψυχαγωγία - TV24-MAGAZINE\nDWTS: Η Ντορέττα Παπαδημητρίου επιστρέψει στον τόπο του «εγκλήματος»! Οι εντατικές πρόβες για το σόου χορού!\nΨυχαγωγία 17.04.2018 14:54\nΗ Ντορέττα Παπαδημητρίου θα κάνει guest εμφάνιση στο σόου χορού!\nΗ παρουσιάστρια ήταν η μεγάλη νικήτρια του Dancing with the Stars, πριν από περίπου πέντε χρόνια και οι παλιές αγάπες όπως φαίνεται δεν ξεχνιούνται!\nΗ Ντορέττα Παπαδημητρίου, επιστρέφει στα παλιά της λημέρια!\nΔιαβάστε ακόμα: Η αποκάλυψη της Μενεγάκη για τα παιδιά της! «Τα πιάνει πάντα άγχος όταν...» (Βίντεο)\nΗ ίδια, ανέβασε στον προσωπικό της λογαριασμό στα social media και έγραψε χαρακτηριστικά στη λεζάντα: «Μετά από πέντε χρόνια ,ξαναγυρνάμε στον τόπο του εγκλήματος ,μαζί με τον @dlpavlos ,για έναν ακόμα χορό. Οι αναμνήσεις ξαναγυρίζουν και η χαρά μεγάλη! Την Παρασκευή στο @dwts_ant1 ,history repeats itself..?????? #rehearsals #dwts #grateful #cantwait #excited #happymemories #dance #tango #argentina»


#tsoulotip: Δεν ανακατεύουμε το πιλάφι συνέχεια, παρά μόνο λίγα λεπτά πριν ολοκληρωθεί το βράσιμο.\n2κ.γ. ρίγανη ξερή\n1σκ. σκόρδο σπασμένη\n1 ½ κ.γ. εστραγκόν ξερό ή μισό μάτσο φρέσκο ψιλοκομμένο μόνο τα φύλλα\n1 συσκευασία πιλάφι AGRINO\n1/2κ.γ. σαφράν σε σκόνη\n3-4κ.σ. λεμόνι χυμό\n700ml. ζωμό κοτόπουλο\n1Παίρνουμε τα κοτόπουλα, τα βάζουμε μέσα στο ταψί του φούρνου και τα πασπαλίζουμε με τη ρίγανη, το χοντρό αλάτι , το πιπέρι, το εστραγκόν και το ελαιόλαδο. Τρίβουμε καλά με τα χέρια μας το κοτόπουλο, ώστε να πάνε παντού όλα τα υλικά.\n2Σε ένα μπολάκι ρίχνουμε το μέλι, το χυμό από το ένα λεμόνι, τον ζωμό κοτόπουλο, τη μουστάρδα και ανακατέυουμε με ένα κουτάλι ή με ένα σείρμα χειρός μέχρι να διαλυθεί ο κύβος.\n3Ρίχνουμε το μέιγμα πάνω από το κοτόπουλο και ανακατεύουμε με τα χέρια.\n4Ρίχνουμε το νερό, κόβουμε το δεύτερο λεμόνι σε κάθετες φέτες και το τοποθετούμε διάσπαρτο στο ταψι.\n5Ψήνουμε σε προθερμασμένο φούρνο στους 170 βαθμούς για 1 ώρα και 30 λεπτά. (Σε περίπτωση που κατά το ψήσιμο το φαγητό χρειάζεται και άλλη υγρασία προσθέτουμε άλλα 100 γρ νερό)\n6Μόλις ψηθεί το κοτόπουλο το σερβίρουμε ζεστό με το πιλάφι.\n7Εκτέλεση για το πιλάφι: Ρίχνουμε σε μια κατσαρόλα το ζωμό με το σαφράν και το ζεσταίνουμε σε μέτρια προς χαμηλή φωτιά.\n8Ζεσταίνουμε το ελαιόλαδο σε μια άλλη κατσαρόλα και ρίχνουμε το πιλάφι. Μαγειρεύουμε για 2 λεπτά ανακατεύοντας με μια κουτάλα, προσθέτουμε το χυμό λεμονιού, το αλάτι και μαγειρεύουμε για 1 λεπτό.\n9Ρίχνουμε στην κατσαρόλα με το ρύζι το ζωμό και μόλις πάρει μια βράση, χαμηλώνουμε τη φωτιά στο χαμηλό και σιγοβράζουμε για 25-30 λεπτά μέχρι να απορροφυθεί τελείως το υγρό. Δεν το ανακατεύουμε συνεχώς παρά μόνο όταν απορροφυθεί τελείως ο ζωμός.\n10Μόλις ετοιμαστεί το πιλάφι σερβίρουμε με το κοτόπουλο.\nkotopoulo tsoulis pilafi τσούλης πιλάφι Κοτόπουλο σαφράν Λεμόνι


Μουτζούρης: Το πρόβλημα με την «εισβολή» αλλοδαπών αλιευτικών δεν είναι σημερινό και είναι γνωστό - OTA VOICE Μουτζούρης: Το πρόβλημα με την «εισβολή» αλλοδαπών αλιευτικών δεν είναι σημερινό και είναι γνωστό - OTA VOICE\nΟ Περιφερειάρχης Βορείου Αιγαίου Κωνσταντίνος Μουτζούρης συγκάλεσε στην αίθουσα του Περιφερειακού Συμβουλίου συνάντηση εργασίας με την συμμετοχή του Λιμενάρχη Μυτιλήνης Χαράλαμπου Ψυχογυιού και εκπροσώπων του Αλιευτικού Συνεταιρισμού Λέσβου.\nΑντικείμενο της συζήτησης ήταν το ζήτημα της «εισβολής» αλλοδαπών αλιευτικών στα ελληνικά χωρικά ύδατα και τα προβλήματα που δημιουργούνται. Οι αλιείς ενημέρωσαν τον Περιφερειάρχη και τον Λιμενάρχη αναλυτικά για τα όσα διαδραματίζονται καθημερινά στο Αιγαίο και ζήτησαν την παρέμβαση του κράτους προκειμένου να προστατεύσουν την εργασία τους.\n«Το πρόβλημα με την «εισβολή» σε ελληνικά χωρικά ύδατα αλλοδαπών αλιευτικών δεν είναι σημερινό και είναι γνωστό. Είναι ένα πολύ σοβαρό ζήτημα που δεν έχει να κάνει μόνο με τους αλιείς αλλά τίθενται και Εθνικά ζητήματα, σε μια περίοδο που η Τουρκία έχει μια άκρως επιθετική ρητορική. Επικοινώνησα με τον Υπουργό Ναυτιλίας και Νησιωτικής Πολιτικής κ. Πλακιωτάκη καθώς και με τον κ. Κεδίκογλου υπεύθυνο Υφυπουργό στα θέματα αλιείας και τους ενημέρωσα για την κατάσταση. Είναι ένα θέμα που πρέπει να αντιμετωπιστεί και θα το παρακολουθούμε σε συνεννόηση με τους αλιείς το εισόδημα των οποίων θίγεται σε μεγάλο βαθμό από την κατάσταση αυτή».


Μητσοτάκης: Αυστηρό μήνυμα για κορωνοπάρτι σε πλατείες | AgrinioPress\nΑρχική/Πολιτική/Εξελίξεις/Μητσοτάκης: Αυστηρό μήνυμα για κορωνοπάρτι σε πλατείες\nΣυντάκτης Send an email 21/04/2021 , 18:23\n«Με την προοπτική άρσης των περιορισμών, όποιος έχει κουραστεί δεν έχει, πια, το άλλοθι να αυθαιρετεί. Και όσοι αλόγιστα συναθροίζονται σε πλατείες, επιτέλους, ας σταματήσουν. Αν και λίγοι μπροστά στα εκατομμύρια των συνεπών, μπορεί να βλάψουν πολλούς. Τους εαυτούς τους και τους δίπλα τους».\nκορωνοπάρτι Κυριάκος Μητσοτάκης πλατείες


MotorSite - Σύμφωνα με την Frankfurter Allgemeine\nΣύμφωνα με την Frankfurter Allgemeine\nΗ Porsche σταματά να πουλά νέα αυτοκίνητα\nΕντυπωσιάζει το πρόσφατο δημοσίευμα της Frankfurter Allgemeine στην ηλεκτρονική της σελίδα. Σύμφωνα με αυτό η Porsche προσωρινά δεν πωλεί πλέον καινούργια αυτοκίνητα στην Ευρώπη. Ο Γερμανός κατασκευαστής σπορ αυτοκινήτων φαίνεται να έχει καθυστερήσει με την προσαρμογή στα νέα πρότυπα εκπομπών ρύπων τα οποία θα ισχύουν από τον ερχόμενο Σεπτέμβριο.\nΌπως αναφέρει το ρεπορτάζ, η Porsche ανέστειλε την πώληση όλων των καινούργιων αυτοκινήτων μέχρι νεωτέρας. Βασική αιτία είναι η μετάβαση στους νέους κύκλους μέτρησης των καυσαερίων WLTP και RDE, οι οποίοι συνεπάγονται αυστηρότερες απαιτήσεις τόσο στη διαδικασία έγκρισης στις δοκιμές, όσο και στην πραγματική καθημερινή λειτουργία. Ισχύουν σταδιακά από τον Σεπτέμβριο του τρέχοντος έτους. Οι βενζινοκινητήρες μπορούν συνήθως να πληρούν αυτά τα όρια μόνο εάν είναι εφοδιασμένα με φίλτρο σωματιδίων.\nΠροφανώς, η Porsche υποτίμησε τα απαραίτητα τεχνικά μέτρα. Από την περασμένη Παρασκευή, στην αρχική σελίδα του διαμορφωτή παραγγελιών εμφανίζεται η ακόλουθη σημείωση: "Λόγω μιας αναθεώρησης μοντέλου που εκκρεμεί, το μοντέλο που έχετε επιλέξει δεν είναι επί του παρόντος διαθέσιμο ως ελεύθερα διαμορφώσιμο νέο αυτοκίνητο. Παρ 'όλα αυτά, θα θέλαμε να σας δώσουμε την ευκαιρία να συνεχίσετε να εξετάζετε το μοντέλο στο Car Configurator. Αν ενδιαφέρεστε να ρυθμίσετε νέα αυτοκίνητα, διαθέσιμα υπάρχοντα οχήματα και μικρά μεταχειρισμένα οχήματα, επικοινωνήστε με το Κέντρο Porsche ".\nΕκεί, ακόμη και ο πελάτης λέει ότι πρέπει να περιμένει τα μοντέλα Cayenne και Panamera τουλάχιστον μέχρι το Μάρτιο του 2019, αν επιθυμείτε ένα νέο όχημα. Ο τρόπος με τον οποίο παραγγέλλεται στο εικονίδιο για την 911 δεν ήταν ακόμη σαφής.\nΗ παραγωγή εξαντλείται μέχρι τον Σεπτέμβριο. Γι 'αυτόν τον λόγο, καταρχάς, θα καταβληθούν όλες οι προσπάθειες για την επεξεργασία όλων των υπόλοιπων παραγγελιών και για την έγκριση των οχημάτων πριν από την 1η Σεπτεμβρίου 2018.\nΤο ντίζελ δεν πωλείται πλέον\nΟι πελάτες που θα ήθελαν να παραγγείλουν μια Porsche ντίζελ, αντιμετωπίζουν το δίλημμα να αποκτήσουν ένα αυτοκίνητο με παλαιότερη τεχνολογία ή να περιμένουν μήνες για την νέα τεχνολογία εκπομπών ρύπων Euro 6d-Temp. Η παύση πωλήσεων αφορά μόνο την Ευρώπη, ενώ εξακολουθούν να αποστέλλονται αυτοκίνητα σε αγορές όπως η Βόρεια Αμερική ή η Ασία.\nΣύμφωνα πάντα με το ίδιο δημοσίευμα της Frankfurter Allgemeine στην ψηφιακή της έκδοση, η Porsche είναι ο πρώτος και μέχρι τώρα ο μόνος κατασκευαστής που αντιμετωπίζει τόσο οξύ πρόβλημα. Άλλοι ευρωπαίοι κατασκευαστές αντιμετωπίζουν πιθανά προβλήματα με λίγα στ=υγκεκριμένα μοντέλα.


ΝΟΣΟΚΟΜΕΙΟ: ΑΝΑΒΛΗΘΗΚΕ ΤΟ ΔΗΜΟΤΙΚΟ ΣΥΜΒΟΥΛΙΟ | Νέα από την Σαντορίνη με τον Δημήτρη Πράσσσο με τον Δημήτρη Πράσσο.\nΝΟΣΟΚΟΜΕΙΟ: ΑΝΑΒΛΗΘΗΚΕ ΤΟ ΔΗΜΟΤΙΚΟ ΣΥΜΒΟΥΛΙΟ\nΓράφει ο Δημήτρης Πράσσος. ©www.santonews.com. 9 Οκτώβριος, 2014 ΕΠΙΚΑΙΡΟΤΗΤΑ, ΠΟΛΙΤΙΚΗ\nΕΝ ΑΝΑΜΟΝΗ ΓΡΑΠΤΗΣ ΑΠΑΝΤΗΣΗΣ ΒΟΡΙΔΗ\nΤην απόφαση να αναβληθεί η προγραμματισμένη για το Σάββατο 11 Οκτωβρίου συνεδρίαση του Δημοτικού Συμβουλίου Θήρας, έλαβε ο Δήμαρχος κ. Αναστάσιος- Νικόλαος Ζώρζος. Όπως είπε, μιλώντας στον Top Melody 104.9 FM, έχει ήδη στείλει κατεπείγουσα επιστολή προς τον Υπουργό Υγείας κ. Μάκη Βορίδη, με την οποία ζητά τη γραπτή θέση και πρόταση του Υπουργείου σχετικά με τη λειτουργία του Νοσοκομείου Θήρας. Είπε επίσης πως επικοινώνησε και με τους επικεφαλής των Δημοτικών Παρατάξεων και η πιο πιθανή ημερομηνία διεξαγωγής της συνεδρίασης είναι η Δευτέρα 20 Οκτωβρίου 2014.\nΛέξεις κλειδιά: Βορίδης, Δημοτικό Συμβούλιο, Ζώρζος, Νοσοκομείο\n1 σχολιο σχετικα με το αρθρο → “ΝΟΣΟΚΟΜΕΙΟ: ΑΝΑΒΛΗΘΗΚΕ ΤΟ ΔΗΜΟΤΙΚΟ ΣΥΜΒΟΥΛΙΟ”\nEosforos 12 Οκτώβριος, 2014 at 7:25 πμ\nΘα πριμενουν πολυ γι αυτη την απαντηση.\nΟταν ενας υπουργος δηλωνει την προθεση του για κατι, η γραπτη απαντηση του δεν θα ειναι η προθεση του γι αυτο αλλα η αποφαση του γι αυτο.\nΑρα δεν θα υπαρξει ποτε ενα τετοιο γραπτο κειμενο. Ποτε μα ποτε δεν εγινε στο παρελθον κατι τετοιο για να το κανει ο Βοριδης τωρα. Δεν ειναι και λογικο αλλωστε.\nΑρα η αποφαση των τοπικων συμβουλων ειναι εξισου προδοτικη με την αποφαση του υπουργου να ξεπουλησε το νοσοκομειο. Δειτε τι εγινε με τα αεροδρομια…. και θα καταλαβετε.\n– Αχ κουτε σαντορινιε που τους ψηφισες!!!


Σκότωσαν 56χρονη από τα Δουνέϊκα Ηλείας…. – AmaliadaNews.gr\nΣκότωσαν 56χρονη από τα Δουνέϊκα Ηλείας….\nΑπό την Ηλεία είναι σύμφωνα με πληροφορίες η 56χρονη Παναγιώτα (Ανδριοπούλου) – Χρήστου του Θεοδώρου, που βρέθηκε το απόγευμα της Παρασκευής νεκρή στο σπίτι της, στην οδό Ελβετίας 54 στο Αιγάλεω. Πρόκειται για την Π. Χ. από τα Δουνέϊκα Ηλείας. Η 56χρονη βρέθηκε νεκρή με ένα βαθύ τραύμα στον λαιμό από μαχαίρι ή άλλο αιχμηρό αντικείμενο μέσα στο διαμέρισμα 1ου ορόφου της πολυκατοικίας που έμενε, στην οδό Ελβετίας 54 στο Αιγάλεω.\nΜία φίλη και γειτόνισσα της άτυχης γυναίκας, που είχε κλειδιά του διαμερίσματος, δεν είχε νέα από εκείνη τα τελευταία δύο 24ωρα και καθώς ανησύχησε, αποφάσισε να ανοίξει την πόρτα του διαμερίσματος της 56χρονης για να δει τι συμβαίνει και ήρθε αντιμέτωπη με το φρικτό θέαμα της φίλης της, το πτώμα της οποίας ήταν στο πάτωμα με κομμένο τον λαιμό. Σε κατάσταση σοκ η φίλη του θύματος κάλεσε σε βοήθεια και μετά από λίγο κατέφτασαν και οι πρώτοι αστυνομικοί.\nΗ πόρτα δεν έφερε ίχνη παραβίασης, ωστόσο ο χώρος του διαμερίσματος είναι αρκετά αναστατωμένος, με αποτέλεσμα τουλάχιστον σε πρώτη φάση οι αστυνομικοί να ερευνούν όλα τα ενδεχόμενα ως πιθανά κίνητρα δολοφονίας του θύματος. Ο ιατροδικαστής που έφτασε στο σημείο, τοποθετεί την ώρα θανάτου μεταξύ των δύο τελευταίων ημερών. Έρευνα για το περιστατικό διενεργεί το Τμήμα Εγκλημάτων Κατά Ζωής της Ασφάλειας Αττικής.\n← Ο Κίσιγκερ και η Τουρκία…\nΟι σημερινοί αγώνες των τοπικών πρωταθλημάτων…… →


'Ποτέ δεν ξέρεις αν θα έχουμε άλλη ευκαιρία σε ημιτελικό Champions League' - Sportnooz\nPublished on : 2 Μαΐου, 2022 2 Μαΐου, 2022 Published by : ΒΑΡΒΑΡΑ ΟΡΝΤΟΥ\n02.05.2022 | 16:56\nΟ Γιούργκεν Κλοπ στο Νιούκαστλ – Λίβερπουλ\nJON SUPER / AP IMAGES\nΗ Λίβερπουλ έχει το προβάδισμα απέναντι στη Βιγιαρεάλ, ωστόσο ο Γιούργκεν Κλοπ στη συνέντευξη Τύπου υποστήριξε ότι δεν θα είναι εύκολη η πρόκριση στον τελικό, καθώς και ότι η ομάδα του θα χρειαστεί τύχη.\nΗ Λίβερπουλ πήρε το προβάδισμα με 2-0 στον πρώτο ημιτελικό του Champions League κόντρα στη Βιγιαρεάλ και την Τρίτη (3/5) θα διεκδικήσει την πρόκριση στη ρεβάνς.\nΟ Γιούργκεν Κλοπ υποστήριξε πως δεν θα είναι εύκολο για την ομάδα του να προκριθεί στον τελικό και παράλληλα τόνισε ότι κανείς δεν γνωρίζει αν οι κόκκινοι θα έχουν άλλη ευκαιρία σε ημιτελικό.\n“Φυσικά και δεν έχει τελειώσει τίποτα. Είναι στο ημίχρονο. Πρέπει να πάμε εκεί και να προσπαθήσουμε να κερδίσουμε, γνωρίζοντας ότι η Βιγιαρεάλ θα παλέψει με ό,τι έχει. Είναι ένας ημιτελικός, θα πρέπει να είναι δύσκολος. Ποτέ δεν περιμέναμε ότι θα ήταν εύκολο. Αλλά κάναμε ένα καλό παιχνίδι εντός έδρας και πρέπει να παίξουμε ένα καλό και εκτός έδρας.\nΠοτέ δεν ξέρεις αν θα έχουμε άλλη μια ευκαιρία σε έναν ημιτελικό. Έχουμε μια εξαιρετική ομάδα, αλλά χρειάζεσαι τύχη, οπότε καλύτερα να είμαστε προσεκτικοί. Εάν η Βιγιαρεάλ μάς κερδίσει, συγχαρητήρια και τέλος“.


07-09-2020, 23:01 #1\nεχουμε 3 εβδομάδες που μετακομίσαμε στο νέο μας σπίτι - φυσικά η σύζυγος νίκησε και πήραμε αυτό που της άρεσε και όχι αυτό με το playroom που άρεσε σε μένα.\nHappy wife happy life they say.\nΟπότε πρέπει να δω πώς θα βολεψουμε το av μας στο καθιστικό.\nΘα ήθελα τη συμβουλή σας:\n1. ειναι η τοποθέτηση που έχω σκεφτεί η καλύτερη χωρίς να γεμίσω τον χώρο κανάλια και ηχεία?\n2. αν ναι ποιά ηχεία οροφής μου προτείνετε?\n1. μετά από μια 15ετία με προτζέκτορες και av εκτιμώ πολύ περισσότερο την καλή εικόνα (JVC X5900) από τον ήχο\n2. εδώ που ζω η μέγιστη ενταση που επιτρέπεται είναι ένα κλικ πάνω από το mute (ακόμα και σε μονοκατοικία με τέλεια ηχομόνωση)\n3. σύστημα denon 4500 (και παροπλισμένος Yamaha RXV1500 καβάντζα για το ενδεχόμενο χρήσης τελικών σταδιών για τα front αν ποτέ....), 3άδα μπροστά τα πάλαι ποτέ wharfedale sapphire που εμένα με ικανοποιούν απόλυτα, sub ενα yamaha με 2x8-ιντσα που δεν θυμάμαι μοντέλο. Τα πίσω που είχα ως τώρα δεν τα αναφέρω καν γιατί δεν μπορούν να χρησιμοποιηθούν στο καινούριο setup.\n1. Το πανί θα μπει στο ταβάνι και θα κατεβαίνει ακριβώς εμπρός από την τηλεόραση\n2. ο προτζέκτορας θα ταβανωθεί πάνω από τον καναπέ, εκεί που στη φωτό είναι ο κίτρινος κύκλος\n3. τα μπροστινα 3.1 θα μπουν εκατέρωθεν και κάτω από την τηλεόραση και το sub τέρμα αριστερά\n4. για τα πίσω ηχεία σκέφτομαι μια μικρή 3άδα οροφής πίσω από τον pj, εκεί που είναι η κόκκινγ γραμμή, παράλληλα με τη σκάλα (άρα και παράλληλα μεταξύ τους) με φορά προς το κέντρο του καναπέ. Ώστε τελικά να μοιάζει με το παρακάτω 8.2 αλλά χωρίς τα SL και SR.\nΜε αυτόν τον τρόπο τουλάχιστον θα αποφύγω τα πολλά κανάλια, ειδικά στην οροφή. Από εκεί που θα τελειώνει το κανάλι του προτζέκτορα θα συνεχίζει μια μικρό προέκταση προς τα πίσω για την 3άδα των ηχείων.\nΤο σκέφτομαι σωστά ή υπάρχει καμιά άλλη λύση που δεν έχω σκεφτεί?\nΑν ναι, ποιά 3άδα μικρών διακριτικών ηχείων οροφής θα προτείνατε?\nΜήπως δεν χρειάζονται καν 3 για πίσω δεδομένου ότι θα είναι παράλληλα μεταξυ τους και ακόμα και με 2 πίσω θα είχα το ίδιο ηχητικό αποτέλεσμα?\nΣας ευχαριστώ εξαρχής για τις συμβουλές.\nΥΓ: 2-3 εταιρείες a/v που ζήτησα να έρθουν για μελέτη του χώρου ζήτησαν περίπου 500-600 για να έρθουν να δουν τον χώρο και να κάνουν προσφορά και στη συνέχεια αν η τοποθέτηση γίνεται σε μια μέρα με 2 άτομα τότε 3 χιλιάρικα, αν χρειάζεται και 2η μέρα ζητάνε 50-50 ό,τι έχεις στο Ε9 σου\n07-09-2020, 23:24 #2\nΜια διευκρίνιση: όταν λέω ηχεια οροφής ΔΕν εννοώ χωνευτά, εννοώ να βιδώνουν στο ταβάνι όπως πχ αυτό:\nΔεν ανέφερα τίποτα για μπάτζετ....ξέρωγω, δεν είμαι και τρελαμένος για τον ήχο.....100-200-250 σύνολο για 2 ή 3 ηχεία....?\n08-09-2020, 07:41 #3\nΚαλημερα, διεγραψα ολη την κοκορομαχια και σας δινω μια δευτερη ευκαιρια για εποικοδομητικο και δημιουργικο διαλογο, τι λετε μπορουμε να το παμε σπ την αρχη;\n08-09-2020, 13:40 #4\nΚαταρχάς, προς αποφυγή άλλων παρεξηγήσεων, θα πρέπει ο φίλος να αναφέρει τι setup σκοπεύει να κάνει (5.1, 7.1, 5.1.2), και ποιος ο στοχοςς που τελικα θέλει να πετύχει. Απλώς μια βελτίωση στο ήχο της τηλεόρασης ή ένα σύστημα αξιώσεων.\nΣτη πρώτη περίπτωση ίσως θα πρέπει να κοιτάξει προς ηχομπαρες ή λύσεις από τη Sonos και bose.\nΣτη δεύτερη όμως, θα πρέπει να ακολουθήσει πιστά τις οδηγίες των Dolby dts κτλ.\nΓια μενα η λογική σειρα ένος συστήματος με τον ενισχυτή που έχεις είναι 5.1, 5.2, 5.2.2, 7.2.2, 7.2.4 (με extra ενισχυτή).\nΑπό εκεί και μετά το μπάτζετ σου είναι υπερβολικά σφιγμένο, κάποιο jbl control 1 ισως;\nΚαι τα 2 πισω καρφωμένα στους δυο πλαγιους τοιχος για surround σε 5.1\n08-09-2020, 15:40 #6\nΚαταρχάς το σύστημα δεν είναι για την τηλεόραση, είναι για τον προτζέκτορα που αυτή τη στιγμή είναι στο κουτί γιατί μόλις μετακομίσαμε.\nΟπότε η λύση της ηχομπάρας δεν συζητιέται καν. Δεν είμαι καθόλου απαιτητικός σε θέματα ήχου αλλά πρέπει να υπάρχει μια ποσοτική και ποιοτική συμβατότητα με τις 120 ίντσες του JVC.\nΤα 3 μπροστινά και το sub είναι OK γιατί δεν υπάρχουν σοβαροί περιορισμοί στον χώρο.\nΑκόμα και το κεντρικό είναι ΟΚ, παρότι χωμένο μέσα στο έπιπλο και ελαφρώς πιο χαμηλά από τη θέση ακρόασης, γιατί είναι τοποθετημένο με ελαφριά κλίση προς τα επάνω.\nΟΚ όχι η τέλεια λύση αλλά νομίζω λειτουργική και κυρίως χωρίς αισθητικούς περιορισμούς καθώς είναι όλα κρυμένα και όμορφα τακτοποιημένα.\nΤο πρόβλημά μου είναι ότι ο χώρος πλαί και πίσω έχει πολλούς περιορισμούς γιατί δεν θέλω να τον γεμίσω καλώδια και κανάλια.\nΠχ από τη μεριά του κήπου που είναι όλο τζάμι είναι σχεδόν απαγορευτικό να τοποθετήσω ηχεία.\nΕπίσης πίσω από τον καναπέ είναι ανοιχτός ο χώρος με τη σκάλα οπότε προσανατολίστηκα προς το ταβάνι (όχι in-ceiling όμως) ως μεσοβέζικη λύση.\nΠροφανώς ιδανικά θα ήταν να μπορούσα να βάλω 4 surround γυρω-γυρω για 7.1 αλλά με τον δεδομένο χωρο δεν βλεπω πώς μπορεί να γίνει αυτό.\nΑν καταλαβαίνω καλά μου λέτε ότι τη λύση για 2 ή 3 ηχεία στο ταβανι πίσω από τον καναπέ δεν πρέπει να την κάνω καν consider, σωστα?\nΆρα τι μένει ως επιλογή? Δύο ηχεία δεξιά κι αριστερά από τον καναπέ είναι η μόνη λύση?\nΥπάρχει κάποια καλύτερη επιλογή? Πχ υπάρχει τίποτα ασύρματο για πίσω/πλάι με αξιοπρεπή ήχο?\nΓια atmos τι θα μπορούσα να κάνω χωρίς γυψοσανίδα και καλώδια στο ταβάνι?\nΤο budget που ανέφερα ήταν ενδεικτικό έχοντας κατά νου ότι δεν μπορώ να περιμένω πολλά, αν υπάρχει λύση για αξιοπρεπή ήχο δεν έχω θέμα να το πολλαπλασιάσω (αρκετές φορές).\n08-09-2020, 21:22 #7\nΑν σκοπεύεις να φτιάξεις σύστημα με ατμός τότε σε καμία περίπτωση δεν πρέπει να βάλεις τα surround στο ταβάνι.\nΆλλοι ήχοι πάνε πάνω και άλλοι πίσω. Καταλαβαίνεις ότι θα γίνει ένα χάος.\nΕγώ θα σου πρότεινα να φτιάξεις ένα σύστημα 5.1 με τα surround αριστερά και δεξιά του καναπέ στην ευθεία του κεφαλιού σου ή λιγο ποιο πίσω.\nΑν στη πορεία θελήσεις ατμος, προσθέτεις 2 ηχεία στο ταβάνι πάνω από τη θέση ακρόασης.\n08-09-2020, 21:48 #8\nΘοδωρη, επειδη το θεμα σου ειναι ιδιαζουσα περιπτωση, επειδη βλεπω μια φοβερη σαλοναρα που κριμα ειναι να χαλασει απο μερεμετια βαλε - βγαλε και ασκοπη σπαταλη χρηματων, θα σου σινιστουσα ν απευθυνθεις στον Μανωλη Καστρουνη, εχει ιστοσελιδα με την ονομασια perfect image ωστε να βρεις στοιχεια επικοινωνιας, να ρθει απο κοντα, να του πεις τι θελεις, να σου προτεινει λυσεις με γνωμωνα το μπατζετ σου και να σου κανει και την εγκατασταση ακρως επαγγελματικα αφου ειναι πιστοποιημενος και να ξεμπερδεψεις μια και καλη.\nΚαλες οι προτασεις και σωστες που γραφτηκαν πιο πανω, αλλα να με συγχωρησουν οι προλαλησαντες ειναι προσωπικο γουστο και χωρις πληρη εικονα του χωρου και των απαιτησεων, κακα τα ψεματα αυτοι οι χωροι που ειναι και μεγαλοι, θελουν επαγγελματικη προσεγγιση και επι τοπου μελετη απ τον ειδικο.\n08-09-2020, 21:52 #9\n08-09-2020, 21:54 #10


Κεφαλονίτικη κρεατόπιτα | Alfa Pastry\nΕορταστική συνταγή για πίτα που βρισκόταν και βρίσκεται μέχρι και σήμερα, σε κάθε γιορτινό τραπέζι, κυρίως αποκριάτικο ή γάμου. Συνήθως, η πίτα γινόταν με τράγιο κρέας που το έβραζαν με γαρύφαλλο και μπαχάρι. Τώρα πια τη βρίσκουμε σε πολλές παραλλαγές. Αγαπημένο φαγητό, όχι μόνο για τους Κεφαλονίτες, αλλά και για όλους εμάς που επισκεπτόμαστε το Ιόνιο νησί.\n½ κιλό αρνί κομμένο σε μπουκιές\n½ κιλό χοιρινό κομμένο σε μπουκιές\n½ φλ. Ρομπόλα (λευκό ξηρό κρασί Κεφαλονιάς)\n1 φλ. κεφαλοτύρι Κεφαλονιάς τριμμένο\nΓια τη συνταγή για την πίτα μας θα χρησιμοποιήσουμε μακρόστενο πυρέξ ή μακρόστενο ταψί 40 εκ.\nΠριν ξεκινήσουμε, βγάζουμε το φύλλο σφολιάτας «του χεριού σας» της alfa από την κατάψυξη και το αφήνουμε να ξεπαγώσει σε θερμοκρασία δωματίου για 2 ώρες περίπου.\nΣε φαρδιά κατσαρόλα ροδίζουμε το ψιλοκομμένο κρέας σε ελαιόλαδο για 6-7'. Προσθέτουμε τα κρεμμύδια, ψιλοκομμένα, και τα αφήνουμε να γίνουν διάφανα. Προσθέτουμε το σκόρδο, ψιλοκομμένο, και ανακατεύουμε.\nΜε κουτάλι τρίβουμε τον πελτέ ντομάτας στη βάση της κατσαρόλας για να βγάλει τα αρώματά του.\nΣβήνουμε με τη ρομπόλα και ανακατεύουμε καλά.\nΠροσθέτουμε το νερό, χαμηλώνουμε τη φωτιά, σκεπάζουμε και σιγοβράζουμε για περίπου 1 ώρα, μέχρι να μαλακώσει καλά το κρέας.\nΑλατοπιπερώνουμε και προσθέτουμε το ρύζι. Αφήνουμε για λίγα λεπτά να πιει η γέμιση τα υγρά της.\nΑποσύρουμε από τη φωτιά και αφήνουμε λίγο να κρυώσει. Προσθέτουμε τα μυρωδικά, ψιλοκομμένα, και το αυγό και ανακατεύουμε καλά.\nΒγάζουμε τη σφολιάτα τελευταία στιγμή από το ψυγείο.\nΜε πινέλο λαδώνουμε ελαφρά ένα ταψί στις διαστάσεις της σφολιάτας. Φροντίζουμε όταν απλώσουμε τη σφολιάτα να προεξέχει στα πλαϊνά, ώστε να κρατηθεί μέσα η γέμιση. Αν χρειαστεί, τεντώνουμε ελαφρά τη σφολιάτα ώστε να καλύψουμε τα πλαϊνά του ταψιού.\nΑπλώνουμε σε λεπτή στρώση την κρύα γέμιση. Πασπαλίζουμε με το κεφαλοτύρι και καλύπτουμε με τη δεύτερη σφολιάτα. Τσιμπάμε με τα δάχτυλα τις άκρες ώστε να σφραγίσουμε την πίτα. Με κοφτερό μαχαίρι, χαράζουμε τη σφολιάτα ώστε να εξατμίζονται τα υγρά της πίτας στο ψήσιμο.\nΨήνουμε σε καλά προθερμασμένο φούρνο στους 220°C στις αντιστάσεις, στην κάτω σχάρα ή στους 200°C με αέρα, στη μεσαία σχάρα. Μετά από τα πρώτα 10' ψησίματος χαμηλώνουμε τη θερμοκρασία στους 180°C ή στους 160°C, αντίστοιχα, χωρίς να ανοιγοκλείνουμε το φούρνο. Ψήνουμε συνολικά περίπου 1 ώρα, μέχρι να ροδοκοκκινίσει η επιφάνεια της σφολιάτας και να ξεκολλήσει από το ταψί.\nΑφήνουμε λίγο να κρυώσει και η κεφαλονίτικη κρεατόπιτα είναι έτοιμη για σερβίρισμα.\nΗ σφολιάτα αγαπάει το ψυγείο πριν μπει στο φούρνο, γι’ αυτό, όσο πιο παγωμένη είναι τόσο πιο τραγανό και αφράτο αποτέλεσμα θα έχουμε. Για καλύτερο αποτέλεσμα, παγώστε την πίτα στο ψυγείο για 30΄πριν την ψήσετε και παρατείνετε για λίγα λεπτά το χρόνο ψησίματός της μέχρι να ροδίσει.\nΓια μεγαλύτερη γευστική απόλαυση με το μοναδικό φύλλο σφολιάτας «του χεριού σας» της alfa ανακαλύψτε τις συνταγές για σπανακόπιτα με φύλλο σφολιάτας και τυρόπιτα με σφολιάτα.


Στοίχημα: Ο Κριστιάνο, οι Γάλλοι και το goal/goal του 2.17 | KOZANILIFE.GR\nΜπορεί οι Γάλλοι που αποτελούν το νο1 φαβορί για κατάκτηση να έκαναν πρεμιέρα στο Euro2020 κερδίζοντας την Γερμανία και μπαίνοντας με το δεξί, αλλά η χθεσινή ημέρα ανήκε σε έναν άλλον πρωταγωνιστή εδώ και πολλά χρόνια στο Ευρωπαϊκό και Παγκόσμιο στερέωμα.\nΗ χθεσινή ημέρα άνηκε στον Κριστιάνο Ρονάλντο\nΦυσικά, αυτός δεν είναι άλλος από τον μοναδικό Κριστιάνο Ρονάλντο που κατέρριψε ένα ακόμα ρεκόρ, καθώς έγινε ο πρώτος ποδοσφαιριστής που συμμετέχει σε 5 Euro, ενώ με τα δύο τέρματά του κόντρα στους Ούγγρους πλέον είναι και ο πρώτος σκόρερ της διοργάνωσης αφήνοντας στην 2η θέση τον σπουδαίο Μισέλ Πλατινί.\nΣυνηθίζουμε να μπαίνουμε σε σύγκριση ανάμεσα στους κορυφαίους ποδοσφαιριστές που άφησαν το στίγμα τους τα τελευταία χρόνια και να δημιουργούμε «στρατόπεδα» κάτι που είναι εντελώς λάθος κατ’ εμέ.\nΟσοι λάτρεψαν τον τεράστιο Ντιέγκο, μισούσαν τον σπουδαίο Πελέ, όσοι συμπαθούν τον Ρονάλντο, μισούν τον Μέσι και αντίστροφα. Τείνουμε σε μία τέτοια προσέγγιση που είναι εντελώς λανθασμένη καθώς μιλάμε για 4 ποδοσφαιριστές (και δεν είναι φυσικά μόνο αυτοί – υπάρχουν και πολλοί άλλοι) που άφησαν και θα αφήνουν εποχή ο καθένας για τα δικά του εξαίρετα χαρακτηριστικά.\nΚαλό είναι να αναγνωρίζουμε, να παραδεχόμαστε και να αισθανόμαστε τυχεροί που είδαμε τέτοιους παίκτες και όχι να τους κρίνουμε περισσότερο για την εξωγηπεδική ζωή τους, παρά για όσα πέτυχαν εντός των τεσσάρων γραμμών. Αυτήν είναι η δική μου προσωπική και ταπεινή άποψη περί του θέματος.\nΜε το δεξί οι Γάλλοι και ταμείο στο 2.90\nΌταν μιλάμε για τους Παγκόσμιους πρωταθλητές και το νο1 φαβορί της διοργάνωσης του Euro2020 ήταν λογικό σε διαφορετική περίπτωση τα… φώτα να έπεφταν πάνω τους.\nΟι Γάλλοι έκαναν την δουλειά τους, δίχως να πατήσουν το πόδι στο γκάζι ενώ προβλημάτισαν για κάποιο χρονικό διάστημα στο 2ο μέρος.\nΣπουδαίο παιχνίδι από τον Καντέ που είχε υποστηρικτές τους Πογκμπά και Ραμπιό, ο Εμπαπέ ήταν μόνιμος κίνδυνος για τους Γερμανούς και πέτυχε ένα όμορφο τέρμα που ακυρώθηκε ως οφσάιντ.\nΕδειξαν δεμένο δίδυμο οι Βαράν και Κιμπεπέ, ο Γκριεζμάν ήταν απογοήτευση όπως και ο Ντεσάν. Ο Γάλλος τεχνικός άργησε πολύ να κάνει αλλαγές για να τονώσει και να φρεσκάρει την ομάδα την στιγμή που η Γερμανία πίεζε και θα έλεγα πως έπαιξε με την φωτιά.\nΟι Γερμανοί από την άλλη πλευρά, στο 2ο μέρος έδειξαν κάποια αρκετά καλά στοιχεία μεταφοράς της μπάλας αλλά είναι πασιφανές πως της λείπει ο φορ.\nΣτην αναμέτρηση που ανοίγει το πρόγραμμα, η Φινλανδία παρά την μεγάλη νίκη στην πρεμιέρα συνεχίζει να αποτελεί μεγάλο αουτσάιντερ, αυτήν την φορά κόντρα στους Ρώσους.\nΣύμφωνοι πως στο παιχνίδι της πρεμιέρας έπαιξε μεγάλο ρόλο η σοκαριστική στιγμή του Ερικσεν που επηρέασε σημαντικά τους Δανούς, αλλά όσο να’ ναι ένα τρίποντο στην πρεμιέρα τονώνει την αυτοπεποίθηση και την ψυχολογία των παικτών, ενώ οι Ρώσοι δεν είναι κανά θεριό.\nΘα πάνε το παιχνίδι σε χαμηλό τέμπο, καθώς τους βολεύει και η ισοπαλία. Βέβαια, το under παίζει αρκετά χαμηλά (1.61).\nΣτο Τουρκία – Ουαλία θα κάνω στάση στα γκολ. Οι Τούρκοι δεν έχουν περιθώρια και θα παίξουν για την νίκη που θα τους βάλει στο κόλπο της πρόκρισης. Στην πρεμιέρα φανέρωσαν αρκετά αμυντικά προβλήματα, αλλά επιθετικά διαθέτουν ποιότητα και κόντρα στην Ουαλία θα έχουν διαφορετική τακτική.\nΟι Ουαλοί είναι δυνατοί στις στημένες μπάλες και θα έχουν τις ευκαιρίες. Ουσιαστικά, must win παιχνίδια για αμφότερες και το goal/goal στο 2.17 της Betshop αποτελεί ξεκάθαρη επιλογή.\nΚλείνοντας, οι Ιταλοί έχουν το προβάδισμα αλλά οι Ελβετοί διαθέτουν μεγαλύτερη ποιότητα από τους Τούρκους και ενδέχεται να προκαλέσουν προβλήματα.\n16/6 – 19:00 – Τουρκία – Ουαλία: goal/goal (2.17) με 20 μονάδες Betshop\nΈφυγε από τη ζωή ο Γιώργος Αράπης με μεγάλη προσφορά στον Σύλλογο Καρκινοπαθών Εορδαίας – Συλλυπητήριο του Συλλόγου Καρκινοπαθών Κοζάνης